recursal/SuperWikiNEXT-32B huggingface dataset:
*For den nåværende klubben, se Rapid Athene.*

**Fotballklubben Athene Moss** (27. desember 1996 – 11. februar 2011) var en fotballklubb fra Moss i Østfold.

Historikk
---------

Klubben drev med jente- og kvinnefotball og hadde sitt utspring i Sportsklubben Sprint-Jeløys A-lag for kvinner. Klubben har vært 5 sesonger i Toppserien, med 8.-plass i 1997, 3.-plass i 1998, 7.-plass i 1999, 5.-plass i 2000 og 10.-plass i 2001, som gav nedrykk. Klubben kom til cupfinalen i 1999. Etter nedrykket fra Toppserien ble seniorlaget raskt oppløst, men klubben hadde fortsatt lag i aldersbestemte serier.

I 2010 startet klubben et samarbeidsprosjekt med Sportsklubben Rapid (som de også hadde hatt et samarbeid med i en tidligere periode). Ett år senere, 11. februar 2011, ble sammenslåingen fullført og den nye klubben fikk navnet Rapid Athene.

Kjente spillere
---------------

Disse spillerne har spilt A-landskamper for Norge som Athene-spillere:

* Agnete Carlsen (1997)
* Heidi Støre (1997)
* Bente Nordby (1997–2000)
* Linda Ørmen (1998–1999)
* Marianne Pettersen (2000)
* Lise Klaveness (2002)

Andre kjente spillere:

* Birthe Hegstad
* Camilla Huse
* Elin Krokan
* Christine Colombo Nilsen
* Ingvild Stensland
* Lene Storløkken

Referanser
----------

1. ↑  Sportsklubben Rapid er fra i dag historie *Moss-Avis.no*
**Denis Lambin** (latin: *Dionysius Lambinus*, født 1520 i Montreuil i Picardie; død 29. september 1572 i Paris) var en fransk humanist, filolog og høylærd.

Biografi
--------

Lambin studerte i Amiens og senere i Italia. I 1560 ble han professor for latin og gresk ved Collège des lecteurs royaux i Paris. Året etter ble han tilbudt en egen lærestol i latin der - han tok den imot, men fikk det ikke leng etter omgjort til lærestol i gresk. 

I 1561 pådro han seg adskillig motstand for å ha konvertert fra katolisismen til protestantismen. Lambin var venn av hugenotten Petrus Ramus; han ble myrdet i Bartolomeusnatten (24. august 1572), noe som gikk sterkt inn på Lambin. Han fryktet å lide samme skjebne, og døde da noen uker etter rett og slett av sjokk.

Verker
------

Lambin ble kjent for sine latinske klassikerutgaver: Horats (1561), Titus Lucretius Carus (1564) og Marcus Tullius Ciceros samlede verker (1566). Også hans Plautuskommentarer (utgitt først i 1576) ble høyt skattet. Hans *Lettres gallantes : 1552–1554*, er en korrespondanseutgave redigert av Henri Potez et François Préchac, Paris, Vrin, 1941.

Litteratur
----------

* Peter Lazer: *De Dionysio Lambino narratio*, trykket i Johann Kaspar von Orellis *Onomasticon Tullianum* (i. 1836);
* Trium disertissimorum virorum praefationes ac epistolae familiares aliquot: *Mureti, Lambini, Regii* (Paris, 1579);
* John Edwin Sandys: *History of Classical Scholarship* (1908, ii. 188);
* Adalbert Horawitz i Ersch og Grubers *Allgemeine Encyclopädie*.

Referanser
----------

1. ↑   Gemeinsame Normdatei, besøkt 17. januar 2017[Hentet fra Wikidata]
2. ↑   Catholic Encyclopedia, www.newadvent.org, besøkt 17. januar 2017[Hentet fra Wikidata]
3. ↑   Library of Congress Authorities, besøkt 17. januar 2017[Hentet fra Wikidata]
4. ↑   Autorités BnF, besøkt 17. januar 2017[Hentet fra Wikidata]

Eksterne lenker
---------------

* Denis Lambin Arkivert 30. september 2007 hos Wayback Machine.

|  |  |
| --- | --- |
| Oppslagsverk/autoritetsdata | Deutsche Biographie **·** Encyclopædia Universalis **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** ICCU
 |
**Crail Golfing Society** er en golfklubb i Fife i Skottland, grunnlagt av 11 herrer på et vertshus 23. februar 1786. Den regnes således som verdens syvende eldste golfklubb.

Klubbens medlemmer spilte opprinnelig på linksbanen ved Sauchope, ved kysten rett nord for Crail. Denne ni-hullsbanen bestod av fem hull ut på landsiden og fire hull inn på sjøsiden.

Crail så nedgang i medlemstallet i likhet med mange andre klubber tidlig på 1800-tallet. I 1813 var det kun åtte medlemmer igjen, og klubben ble i realiteten nedlagt. Den ble imidlertid vekket til live igjen ved slutten av århundret, og blomstret opp da golfsporten fikk en oppsving som følge av den nye velstanden og jernbanens reisemuligheter.

I 1895 forlot klubbens medlemmer Sauchope for å spille på *Balcomie Course*, som ble anlagt med ni hull av golflegenden Old Tom Morris i 1892 og utvidet til standard 18 hull i 1896. Balcomie var den første banen hvor det er dokumentert at man bruke jernringer for å forsterke hullene. En historie om at den skal ha vært den første banen med runde hull finnes det ikke dokumentasjon for. I 1998 åpnet klubbens andre bane, *Craighead Course*.

Eksterne lenker
---------------

* Offisielt nettsted Rediger på Wikidata

Portal: Golf
**Craig Russell** (født 1956 i Fife, Skottland) er en skotsk forfatter av hovedsakelig krimbøker.

Russell har arbeidet i det britiske politiet og som tekstforfatter og kreativ leder i reklamebransjen. Siden 1990 er han frilansskribent.

I 2005 debuterte han med kriminalromanen *Blood Eagle*, den første i en serie om *Hauptkommissar* Jan Fabel ved Hamburg-politiet. Bøkene er oversatt til mer enn 20 språk. Som bakgrunn for seriens motiv har Russell nevnt en langvarig interesse for Tyskland, tysk språk, tysk kultur og tysk etterkrigs-historie. I intervju med *Hamburger Morgenpost* nevner han også sin irritasjon over det britiske publikums tyske stereotypier, og et ønske om å rette opp dette bildet. I 2007 ble Russel som eneste utlending inntil da, tildelt utmerkelsen *Polizeistern* (= politistjernen) av Hamburg-politiet for «å ha høynet allmennhetens kunnskap om Hamburg-politiets arbeid». Fra 2009 utgir han også en serie historiske kriminalromaner lagt til Glasgow på 1950-tallet, med privatetterforskeren Lennox i hovedrollen.

I 2008 ble Russell av Crime Writers' Association tildelt The Dagger in the Library som «den krimforfatter som siste år har gitt britiske lesere størst glede». Året før var *Brother Grimm* finalist i konkurransen om The Duncan Lawrie Dagger, prisen for årets beste engelskspråklige krimroman.

Bibliografi
-----------

* *Blood Eagle* (2005)
* *Brother Grimm* (2006)
* *Eternal* (2007)
* *The Carnival Master* (2008)
* *The Valkyrie Song* (2009))
* *Lennox* (2009)
* *The Long Glasgow Kiss* (2010)

### Oversettelser til norsk

|  |  |  |  |  |
| --- | --- | --- | --- | --- |
| **Norsk tittel** | **Utgitt** | **Oversetter** | **Originaltittel** | **Utgitt** |
| *Blodørnritualet* | 2006 | Tore Aurstad | *Blood Eagle* | 2005 |
| *Broder Grimm* | 2007 | Tore Aurstad | *Brother Grimm* | 2006 |
| *En morder gjenoppstår* | 2008 | Tore Aurstad | *Eternal* | 2007 |
|

Priser og utmerkelser
---------------------

* Polizeistern, utmerkelse tildelt av politiet i Hamburg i 2007, for «å ha høynet almenhetens kunnskap om Hamburgpolitiets arbeide»
* The Dagger in the Library 2008

Referanser
----------

Eksterne lenker
---------------

* Offisielt nettsted Rediger på Wikidata
* Pressemelding ved tildeling av Dagger in the Library-prisen
* Fantasticfiction: Craig Russell
* Interview med Craig Russell på Deutche Welle Radio (audio)

Portal: Litteratur

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** ISNI **·** BNF **·** BNF (data) **·** SUDOC **·** NKC **·** BNE
 |
Andalusier på en tysk hesteutstilling
**Andalusier** er en hesterase som kommer fra Den iberiske halvøya. Den var den beste krigshesten i romertiden og under den greske storhetskrigen. Navnet andalusier stammer fra Andalucía i Sør – Spania, mens ordet *pura rasa espanol* betyr «renraset spanjol». Rasen er også kjent som «kongenes hest – hestenes konge», og er en av verdens beste dressurhester.

Dagens andalusiere stammer rett fra de modige krigshestene. I 1567 grunnla kong Felipe II den kongelige stall og stutteri, der han håpet og forbedre andalusieren og dermed folkets interesse for rasen ved og tilføre andre blodslinjer. Han kalte andalusierenvfor «den spanske hest». Ikke før i 1572 ble andalusieren betegnet som en egen rase, og fra da av har Kong Felipe brennmerket alle sine hester med en kronet R. Senere ble det åpnet en stambok for å bevare rasens renhet. Denne boken heter «Registro de Caballos Españoles y Hacas». 

Rasen er kraftig og muskuløs, men samtidig elegant. Den er godt kjent for sine gode bevegelser, som gjør den perfekt for dressur og klassisk ridning. Ellers kan den også brukes som fritidshest. En ordentlig andalusier er modig, fyrig, medgjørlig og utrolig snill. I Spania brukes rasen mye til tyrefekting, og i den klassiske rideskolen. Hesten finnes i alle farger, men for kort tid siden var bare brun, sort og skimmel godkjente farger. 

Andalusier-hopper skal være minst 150 cm i mankehøyde, og hingster minst 152 cm.

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** LCCN
 |
**Ekkehardt Jekeli** (født 2. oktober 1945 i Mediaș, Sibiu, Romania) er en tildigere rumensk-født basketballspiller som spilte for Romanias landslag for menn.

Jekeli ble født inn i en legefamilie med seks barn i Mediaș, og begynte å spille basketball på gymnaset i hjembyen. Etter at han begynte på Det polyteknisket universitetet i București (avsluttet i 1968) spilte han for studentklubben *Știința* București i fire år, og senere for militærklubben *Steaua*. I 1969 vant han landsmestertittelen med Steaua București.

Han ble tatt ut på landslaget for første gang da han var 18 år gammel, i 1963. Han var en av medlemmene av Romanias landslag som spilte i Europamesterskapet i 1965 i Sovjetunionen, i 1967 i Finland (5. plass) og i 1969 i Italia.

Han hoppet av til Vest-Tyskland mens laget som han spilte for, CSA *Steaua*, spilte en Europapokalkamp i Gießen, Vest-Tyskland, i 1969. Deretter skrev han under en kontrakt med MTV Gießen. Der spilte han i ett år, før han skiftet klubb og spilte for USC München. Han la opp i 1976. Han arbeidet deretter som ingeniør for Siemens.

Æresbevisninger
---------------

* *Maestru emerit al sportului* («fortjent idrettsmester») (2010)

Referanser
----------

1. 1 2 3 4 5 6  Clement Peter (29. juli 2015). «Sind Leistungssport und Beruf zu vereinbaren? Interview mit Ekkehardt Jekeli» (PDF). Arkivert fra originalen (PDF) 28. september 2020. Besøkt 3. april 2020.
2. ↑  «Interviu eveniment cu Ekkehardt Jekeli - FreeJournalist.EU». *FreeJournalist.EU* **(rumensk)**. 12. juli 2015. Arkivert fra originalen 12. oktober 2016. Besøkt 2. juni 2016.
3. ↑  «Media Guide» (PDF). Italias Basketballforbund. Besøkt 2. juni 2016.
4. ↑  «Interviu Titus Tarau - FreeJournalist.EU». *FreeJournalist.EU* **(rumensk)**. 7. august 2015. Arkivert fra originalen 4. august 2016. Besøkt 2. juni 2016.
5. ↑  «MTV 1846 wieder Vizemeister - GIESSEN 46ers». *GIESSEN 46ers* **(tysk)**. 1. september 2015. Besøkt 2. juni 2016.
Friesach
**Friesach** (slovensk *Breže*) er en by og en kommune i distriktet Sankt Veit an der Glan i delstaten Kärnten i Østerrike. Til kommunen hører også 42 tettsteder.

Navnet kommer fra en gård, «Friesah», som ble omtalt for første gang i 860. Sør for gården grunnla grev Wilhelm en kjøpstad en gang mellom 1016 og 1028. På grunn av sin beliggenhet på handelsveien mellom Wien og Venezia, ble byen raskt stor, og på 1100-tallet begynte biskopene å prege mynter i byen, såkalt «Friesacher Pfennig», Stedet fikk bystatus i 1215. Friesach ble også et religiøst sentrum da, men ettersom byen ble brent og erobret gjentatte ganger i kampen mellom erkebiskopene i Salzburg og Habsburgerne, mistet den sin betydning, og fikk aldtri tilbake sin storhetstid.

Byen er mest kjent for sine middelalderbygninger, i hovedsak fra oppblomstringstiden fram til og med 1200-tallet. Dette inkluderer en godt ivaretatt bymur med vollgrav og kirker fra 1100-tallet og 1200-tallet. Det finnes også enkelte bygg fra renessansetiden.

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** Österreichisches Musiklexikon **·** Nationalencyklopedin **·** VIAF **·** GND **·** LCCN **·** BNF **·** BNF (data) **·** NKC **·** GeoNames **·** MusicBrainz
 |
Fajanse de Lunéville
**Fajanse** (fra fransk etter det italienske bynavnet Faenza, som var kjent for sin keramikk) er leirtøy (keramikk) av lys leire forsynt med glasur inneholdende tinnoksid. Fajanse er lavbrent leirtøy, brent ved temperaturer opptil ca. 1020°C. Navnet fajanse er brukt over hele Europa etter et keramisk gods som ble utviklet på 1500-tallet i den italienske byen Faenza. Da «ostindisk» porselen ble importert fra Kina i 1600-årene, ble det ofte etterlignet i fajanse. Særlig er fabrikkene i Delft i Nederland kjent for produksjonen av hvit fajanse med blå dekor etter kinesiske forbilder.

I Norden ble fajanse først produsert i København fra 1722 og på Rörstrand ved Göteborg fra 1726. I Norge ble fajanse laget på Herrebøe Fajansefabrikk i Idd ved Halden fra 1759 til ca. 1770. Omtrent samtidig ble det i en kort periode produsert fajanse også i Drammen. Fajansen fra Egersund er spesielt godt kjent på grunn av Egersunds Fayancefabriks Co. A/S, som var i drift fra 1847 til 1979. Fabrikken produserte varer i steintøy. At fajanse forekommer i fabrikknavnet, skyldes at dette hadde en høy status i 1860-årene, da fabrikken tok navnet i bruk. I virkeligheten er det svært få av gjenstandene fra Egersunds Fayancefabriks Co. A/S som oppfyller kravene til fajansebetegnelsen. Steintøy og fajanse fra Egersund fajansefabrikk er i dag samlerobjekter.

I Egersund er det et eget fajansemuseum: Egersund Fayancemuseum.

Se også
-------

* Keramikk
* Steintøy
* Porselen

Referanser
----------

1. ↑  «fajanse», *Bokmålsordboka*

Eksterne lenker
---------------

* (en) Faience – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Britannica **·** Encyclopædia Britannica **·** Encyclopædia Universalis **·** GND **·** LCCN **·** NKC
 |
**Den britiske 8. armé** var en av de mest kjente militære avdelingene fra andre verdenskrig, og kjempet i Nord-Afrika og Italia. Større deler av arméen kom fra samveldestater og britiske kolonier, slik som Australia, Canada, New Zealand, India, Rhodesia og Sør-Afrika. Dessuten inkluderte den et stort antall frie franske styrker og polske styrker. Imidlertid ble større deler av det australske bidraget trukket tilbake etter at stillehavskrigen begynte i desember 1941.

Operasjoner i Nord-Afrika
-------------------------

Bernard Montgomery i Nord-Afrika 1942
8. armé ble dannet utfra Western Desert Force i september 1941 og satt under generalløytnant Alan Cunninghams kommando. Den nye arméen kom først i kamp som en samlet avdeling 17. november 1941 da de gikk inn i Libya i et forsøk på å stoppe Rommels fremrykning. Siden arméen mislyktes i å stoppe Rommel fulgte en serie lederbytter, først ble Cunningham erstattet av generalmajor Neil Ritchie. Og senere ble han byttet ut da den britiske øverstkommanderende for Midtøsten general Claude Auchinleck overtok kommandoen av 8. armé selv. Han lykkes i å stoppe Rommel ved det første slaget om El Alamein, men klarte ikke å utnytte denne seieren og ble derfor byttet ut med general Harold Alexander som øverstkommanderende for Midtøsten og general Bernard Montgomery som sjef for 8. armé. Arméen kom på offensiven etter det andre slaget om El Alamein og forfulgte de tysk-italienske styrkene til Tunisia der disse overgav seg.

Operasjoner i Italia og Østerrike
---------------------------------

Arméen deltok i Operasjon Baytown (invasjonen av det italienske fastlandet) og rykket oppover den østlige siden av Italia. På slutten av 1943 ble general Montgomery overflyttet til Storbritannia for å begynne planleggingen av invasjonen i Normandie, han ble etterfulgt av generalløytnant Oliver Leese.

Under stillingskrigen langs den tyske vinterlinjen tidlig i 1944 ble arméen forflyttet til vestkysten for å bistå i den allierte fremrykningen mot Roma. Det var en polsk avdeling fra 8. armé som inntok klosteret under slaget om Monte Cassino.

Etter erobringen av Roma ble 8. armé igjen forflyttet til Adriaterhavskysten. På slutten av sommeren 1944 befant arméen seg igjen foran sterke tyske forsvarsstillinger, denne gangen den gotiske linjen. Denne forsvarslinjen sinket den allierte fremrykningen og det var ikke før våren 1945 at arméen igjen var på offensiven. I mellomtiden ble Leese byttet ut med generalløytnant Richard McCreery.

Under offensiven i 1945 rykket arméen inn i Nord-Italia og Østerrike og tok store mengder fanger. Problemer oppsto mellom allierte styrker og Titos jugoslaviske partisaner. Da disse hadde kommet den 8. armé i forkjøpet til Venezia Giulia og forsøkte å beholde kontrollen over området.

Den 8. armé ble oppløst og gjenopprettet som British Forces in Austria som kontrollerte den britiske okkupasjonssektoren av Østerrike.

|  |  |
| --- | --- |
| Oppslagsverk/autoritetsdata | Encyclopædia Britannica
 |

Portal: Andre verdenskrig
**Fakkelprisen** er en pris opprettet av Lillehammer Entusiaster 

Fakkelprisen deles ut til personer, bedrifter og/eller organisasjoner som har utmerket seg spesielt. Og som har gjennom sitt virke forsterket Lillehammerregionens omdømme.
Den har som mål til å inspirere til vekst og utvikling gjennom entusiasme og stolthet for regioenen. Det er opprettet flere juryer for å tildele de forskjellige prisene. Fakkelprisen ble første gang arrangert 18. februar 2012 i Håkonshall på Lillehammer. Utdelingen av prisene foregår under arrangement i Håkons Hall. Den finansieres gjennom bidrag fra det offentlige og private bedrifter.

Priser
------

Det deles ut priser i disse kategoriene:

* Folkets Ildsjelpris *Avstemningen foregår gjennom lokalavisa GD*
* Årets Vertskap - Serviceprisen
* Gründerprisen
* Arrangementsprisen
* Idrettsprisen
* Kulturprisen
* Fakkelprisen

Referanser
----------

1. ↑  fakkelprisen.no Arkivert 29. august 2013 hos Wayback Machine. besøkt 7. april 2013.

Eksterne lenker
---------------

* fakkelprisen.no Arkivert 21. april 2018 hos Wayback Machine.
**Birger Tvedt** (født 1. februar 1910, død 1. mai 2002) var en norsk idrettslege og fysioterapeut også kjent som «Biggen», sønn av diakon og klokker Sigvard Andreas Tvedt (1876–1965) og Martha Carense Kruse (1882–1966) og gift med fysioterapeut Inger Torgersen (f.1924). Han var nevø til sogneprest Just Kruse og fetter til fysioterapeut Astrid E. Kruse Andersen og oberst Erling O. Kruse.

Tvedt vokste opp i Bergen og etter fullført examen artium i 1930 reiste han til Tyskland og utdannet seg til fysioterapeut. Deretter studerte han medisin ved Universitetet i Oslo, og han ble cand.med. i 1942. Etter brannen i Universitetets aula november 1943 flyktet han til Sverige og kom til Uppsala, hvor han i en periode virket som lege for norske flyktninger og der fikk han arbeide under idretts- og arbeidsfysiologen, professor Torgny Sjöstrand.

Etter krigen ble idretts- og arbeidsfysiologi hans hovedinteresse. Han var lege for de norske idrettsutøverne til flere verdensmesterskap og olympiske leker. Som idrettslege fattet han interesse for belastningslidelser, og la ned mye arbeid om denne lidelsen. 

I 1946 ble han knyttet til Oslo Ortopediske Institutt som lærer og han var senere undervisningsleder frem til staten i 1966 overtok driften under navnet Statens Fysioterapiskole. Han drev instituttet sammen med doktor Otto Holmboe (1879-1959) til hans død. Da fikk han selv ansvaret for hovedundervisningen for norske fysioterapeuter.
Som lærer var Tvedt en pionér som brukte svært uortodokse metoder i undervisningen. Det førte til at han ble omstridt, men hans faglige styrke ble aldri trukket i tvil.

Som fysioterapeut var hans mantra *bevegelse*. Under Tvedts ledelse ble folk innenfor ulike yrkesgrupper filmet, deretter kunne arbeidstakeren sammen med Tvedt studere filmen for å lære å se, slik at de kunne forbedre arbeidsprosessene.
Da Erling Stordahl startet sitt helsesportssenter på Beitostølen, var Tvedt på plass som aktiv konsulent. Daværende Helsedirektør Karl Evang var av den oppfatning at Tvedt med sine ideer om fysisk aktivitet lå 20 til 30 år foran sin tid.

Birger Tvedt var i flere år knyttet til Politihøgskolen og var en aktiv pådriver for norske polititjenestemenns fysiske fostring. Han var også i mange år spesiallege ved Oslo politidistrikts bedriftshelsetjeneste.

Hedersbevisninger
-----------------

* Utnevnt til ridder av 1. klasse av St. Olavs Orden i 1990
* Æresmedlem av Norsk Fysioterapeutforbund

Bibliografi (i utvalg)
----------------------

* Hygiene og idrett, i Til Tyskland for freden, håndbok for Tysklandsbrigaden, 1947
* Helsekurs, 1960 (2. utg. 1969)
* Arbeidsstudier, bd. 1 (sm.m. B. Harestad), 1969
* Oversettelse: Zebroff, K.: Yoga for oss alle, 1974

Kilder
------

* Birger Tvedt - SNL

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** Historisk befolkningsregister **·** Geni **·** VIAF
 |
**Camilo Villegas** (født 7. januar 1982) er en colombiansk profesjonell golfspiller på PGA-touren. Han er født i Medellín i Colombia og begynte å spille golf som barn, og utmerket seg som juniorspiller. Som student ved Universitetet i Florida deltok han på golflaget og vant flere priser, blant annet *All American* tre ganger og *Southeastern Conference Player of the Year* i 2002 og 2004. Villegas ble medlem av PGA-touren i 2006 og fikk en lovende start med to annenplasser i sine første syv turneringer.

I 2008 vant han to turneringer på PGA-touren, og klatret med det inn blant de ti beste på verdensrankingen.

Seire på PGA-touren
-------------------

* 2010 Honda Classic
* 2008 BMW Championship, The Tour Championship

Eksterne lenker
---------------

* (en) Camilo Villegas – kategori av bilder, video eller lyd på Commons Rediger på Wikidata
* (en) Camilo Villegas – PGA-touren Rediger på Wikidata

* (en) Camilo Villegas – Europatouren Rediger på Wikidata

* (en) Camilo Villegas – Japantouren Rediger på Wikidata

* (en) Camilo Villegas – Verdensrankingen Rediger på Wikidata

Portal: Golf
**Eggesteinen** er en runestein fra 1150-1350, som tidligere stod ved den gamle allfarveien over Eggemoen, på grensen mellom Hadeland og Ringerike. Steinen markerte også grensen mellom gårdene Egge i Haug sogn, Norderhov og Berger i Jevnaker kommune. I 1866 ble steinen utsatt for hærverk. Den ble reparert og forbundet med jernbånd og satt opp igjen, men ble igjen utsatt for hærverk i 1875. Da ble den flyttet til Universitetets Oldsaksamling. På Eggemoen står en kopi, som visstnok er plassert på eller nær det opprinnelige stedet.

Steinen
-------

De fysiske målene på steinen er 40 cm på det bredeste, mellom 15 og 17 cm tykk og 149 cm høy.

Datering
--------

Eggesteinen
Dateringen på steinen er satt til omtrent 1100 tallet.

Innskriftene
------------

Steinen inneholder fire runeinnskrifter (A, B, C og D), hvorav kun tre er leselige. Innskriftene lyder:

**þa:ræist:mik:oak:ræisti**
**amundi:ormstæins:a:sun:a:sotrange**
þa reist mik ok Ámundi Ormsteinsson á Sotrangi  
 
Oversatt: «Da ristet meg, og reiste (steinen), Åmunde Ormsteinsson på Sætrang»   

**hær:er:ændimrki:or austær:i: langæ:fosn**
Hér er endimerki ór austr í Langaforsinn  

Oversatt: «Herfra går grensen øst i Langefossen»  

**fura**:
Fura  

Oversatt: trenavnet «furu»

Steinen har også en nyere innskrift som oversatt lyder: 

«1689 den 24. mars»

Referanser
----------

1. ↑  *Norges innskrifter med de yngre runer*. Oslo: Norsk historisk kjeldeskrift-institutt. 1951. s. 73.
2. ↑  Birkeli, Fridtjov (1906-1983) (1973). *Norske steinkors i tidlig middelalder: et bidrag til belysning av overgangen fra norrøn religion til kristendom*. Oslo: Universitetsforlaget. ISBN 8200087883.

Kilder
------

* Norges innskrifter med de yngre runer, bind II, side 68-80.

Eksterne lenker
---------------

* Eggesteinen
* Nye funn - Grensesteiner på Bergermoen
Heggmoen vil være store deler av kommunens vannkilde (her nedtappet)
**Bodø Hovedvannverk** er et kommunalt vannverk som benytter Heggmovatnet som kilde og vil forsyne rundt 90 prosent av Bodøs befolknings vannbehov. Vannverket er planlagt å dekke Bodøs behov i 100 år.

Prosjektet hadde en kostnadsramme på rundt 445 millioner og innføringen av det nye hovedvannverket resulterer i at tidligere restriksjoner på bruk av Vollvatnet, Svartvatnet, Soløyvatnet og Vatnvatnet blir opphevet eller redusert. 

Den tidligere hovedvannkilden Vågøyvatnet har fortsatt restriksjoner da den fungerer som reservevannkilde.

Anlegget ble vedtatt utbygget i 1998 og skulle etter planen åpnet høsten 2006, men åpningen har blitt utsatt flere ganger etter blant annet lekkasjer i rørnettet og tekniske problemer i renseanlegget. Prøvedrift ble startet 10. mai 2007 og innkoblingen av husstander ble startet 7. august samme år.

Renseanlegg
-----------

Det er bygget et renseanlegg for vannet i Heggmoen hvor vannet blir renset to ganger, først gjennom finknust marmor (kalsiumkarbonat) før deretter å bli bestrålt med UV-stråler, pH-verdiene ved det nye anlegget vil være noe høyere en i de tidligere anleggene.

Fjellanlegg
-----------

I forbindelse med det nye hovedvannverket ble det bygget to rentvannsmagasiner i fjellhaller under Hunstadtoppen (31 millioner liter.) som vil kunne dekke behovet i 1-2 døgn før reservesystemer settes i drift. Et mindre rentvannsmagasin ble også bygget i Rønvikfjellet (6.500 m³)

Se også
-------

* Heggmoen kraftverk

Eksterne lenker
---------------

* Bodø kommune
**Bodø Golfpark** er en 18-hulls golfbane lokalisert ved Myklebostad, Bodø. Klubben ble grunnlagt i 1992.
Bodø Golfpark er en av to golfklubber i Bodø, den andre er Bodø golfklubb. Disse har en avstand på ca. 30 minutters kjøring mellom seg.

Historie
--------

Bakgrunnen for at Bodø Golfpark ble stiftet var den langvarige interessen til en rekke golfentusiaster. Klubben hadde originalt tilhørighet i Saltstraumen, men fant etterhvert sin tilhørighet på Myklebostad. Golfbanen har vært i kontinuerlig endring siden den tid, og takket være en kombinasjon av frivillige, banekonsulenter og ivrige ble banen offisielt åpnet et bar år senere. Banen hadde originalt ni hull, men ble i 2011 offisielt åpnet som den fullverdige banen det er den dag i dag.

Om banen
--------

Banen er en kombinert links- og skogsbane. På de første ni hullene spiller man fra klubbhuset, og ned mot havet. Her kan se både Lofoten, Landegode, havørner og mer. På det ikoniske hull fire kan man også se en vikinggrav, som også forteller litt om forhistorien til grunnen man spiller på. De ni første hullene er par 33.

Etter man runder hull ni passerer man klubbhuset før man tar fatt på de siste ni hullene. Her spiller man en sløyfe med lengre hull midt i skogen før man på hull 18 kan skimte klubbhuset i det fjerne. De ni siste hullene er par 36.

Kilder
------

*

Eksterne lenker
---------------

* Salten Golfklubb/Bodø Golfparks hjemmeside
**Federico Cornaro** den eldre (født 9. juni 1531 i Venezia i Italia, død 4. oktober 1590 i Roma) var en av den katolske kirkes kardinaler. Han var storprior for johanittene på Kypros men avstod embedet til fordel for sin eldre bror.

Han ble kreert til kardinal den 18. desember 1585 av pave Sixtus V, med *Santo Stefano al Monte Celio* som tittelkirke.

Han var biskop av Traù i Dalmatia 1560–1561, deretter av Bergamo (fra 1561) og så av Padova (fra 1577).

Han var i slekt med en rekke andre kardinaler: Marco Cornaro (kreert 1500), Francesco Cornaro (1527), Andrea Cornaro (1544), Luigi Cornaro (1551), Federico Baldissera Bartolomeo Cornaro (1626), Giorgio Cornaro (1697) og Giovanni Cornaro (1778).

Referanser
----------

1. 1 2   BeWeb, BeWeB person-ID 3682, besøkt 13. februar 2021[Hentet fra Wikidata]

Eksterne lenker
---------------

* Biografi på The Cardinals of the Holy Roman Church

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND
 |
**Federico Krutwig Sagredo** (født 1921, død 1998) var en spansk forfatter og politiker. Familien hadde tysk opphav og han lærte seg selv baskisk. Han hadde en periode forbindelser med ETA.

Biografi
--------

Krutwig ble født i Getxo i Baskerland (autonom region) sønn av en borgerlig familie av tysk opphav. Han lærte seg selv baskisk.

Han ble medlem av Euskaltzaindia (Det baskiske språkakademiet) i 1943 der han arbeidet for standardisering av det baskiske skriftspråket basert på den laburdinske dialekten. Akademiet valgte imidlertid en standardisering på grunnlag av Gipuzkoa-dialekten, i dag kjent som *euskara batua* («fellesbaskisk»).

I 1952 dro Krutwig i eksil i Frankrike.

I 1963 utga han boken *Vasconia*, der han tok et oppgjør med Sabino Arana og den tradisjonelle baskiske nasjonalismen, og tok til orde for en ny form for baskisk nasjonalisme. Boken var med på å dreie baskisk nasjonalisme vekk fra rasebegrepet og over på språk som nasjonal identitetsmarkør.

I 1964 ble han utvist fra Frankrike og flyttet til Brussel der han fikk kontakt med ETA. Krutwig bidro til å sette ETA i kontakt med tsjekkiske våpenhandlere.[]

I 1975 forlot Krutwig ETA og flyttet til Zarauz i Baskerland.[]

Bibliografi (utvalg)
--------------------

* Vasconia (1963)
* La Nueva Europa (1976)
* La Nueva Vasconia (1979)

Referanser
----------

1. ↑  Basque Peace Process: The national conflict: Historical and language confrontation

Eksterne lenker
---------------

* (en) Federiko Krutwig – kategori av bilder, video eller lyd på Commons Rediger på Wikidata

Portal: Baskerland

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** SUDOC **·** BNE
 |
**Cinematic World** er et band fra Alta dannet i 1989.

Deres første plate *Searching for Gold* var den første CD-utgivelsen som ble produsert i Finnmark. Bandet hadde lanseringskonsert på musikk/platebutikken Puskas i Alta. I kjølvannet av plateutgivelsen hadde de TV-opptreden i NRK programmet Panorama med programlederne Robert og Harald Stoltenberg. Platen ble utgitt på plateselskapet Spectrum. I 1995 kom platen *Cinematic World*. Sangen «Little Girl» lå flere uker på Norsktoppen og bandet hadde flere TV-opptredener, blant annet i NRK-programmet *Wiese*. Foreløpig siste plateutgivelse er *Faded Picture* fra 2007. Bandmedlemmene har i tillegg et par sideprosjekter. Alle fem er med i The Norwegian Beatles, et Beatles-tributeband som har fått mye oppmerksomhet, og som opptrer på Beatles-festivaler rundt om i verden. Originalbesetningen spilte på Aronnesrocken 2014 for å markere 25-års jubileet av plata *Searching for Gold*.

Medlemmer
---------

* Kjetil Linnes (vokalist, bassist)
* Bjørn Conrad Berg (vokalist, gitarist)
* Kai Henning Skimelid (trommeslager)
* Håvard Pedersen (gitarist)
* Vegar Johansen (keyboards)
* Per Ivar Bang (gitarist 1989-1994)
* Kjell Erik Haug (keyboardist 1994-1995)
* Reiulf Grønnevik (bassist 1994-1995)

Diskografi
----------

* *Searching for Gold*, Spectrum, 1989
* *Cinematic World*, Cinematic Records, 1995
* *Faded Picture*, Cinematic Records, 2007

Eksterne lenker
---------------

* (en) Cinematic World på Discogs Rediger på Wikidata
* Cinematic World
* The Norwegian Beatles

|  |  |
| --- | --- |
| Oppslagsverk/autoritetsdata | Discogs
 |
En **bokholder** har til oppgave å samle data – **bokføre** – til utarbeidelse av regnskaper. Tidligere ble regnskaper ført i bøker (hovedboken ble holdt à jour) – derav tittelen – men i nyere tid skjer det hovedsakelig ved bruk av datamaskin – og i senere år via internett. Selve arbeidet med bokføringen kombineres ofte med utarbeidelse av bokføringsmaterialet som for eksempel beregning av lønn og skatt og rente- og rabattberegninger. Oppgaven med å sjekke for betalinger ligger som regel også hos en bokholder.

Tittelen som bokholder tilhører ikke en spesiell utdannelse, og tittelen er heller ikke beskyttet.

En bokholder har gjerne en multifunksjonell posisjon, nemlig som økonomiassistent, regnskapsassistent og konsulent – sistnevnte fordi en bokholder kan være like god til å gi råd, som en konsulent kan.

For å redusere risikoen for svindel forsøker man å holde funksjonene for bokholder skilt på forskjellige personer hvis selskapet det føres regnskap for er av en viss størrelse. Som overordnet kan en bokholder ha en regnskapssjef/økonomidirektør. Som underordnet kan en bokholder ha en bokholderassistent eller regnskapsassistent.

Et beslektet arbeide utføres av en kasserer.

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** BNF **·** BNF (data) **·** NDL
 |
**Faiza-saken** er en norsk straffesak fra 2011. 
Den 3. februar 2010 ble Faiza Ashraf bortført og drept. Hun ble plukket opp på Haslum i Bærum, lagt i bagasjerommet på en bil og kjørt til Solli i Asker. Hun varslet selv politiet om at hun ble bortført. Like ved parkeringsplassen ble hun gravd ned.

Dom
---

I Asker og Bærum tingrett ble Håvard Nyfløt dømt til 17 års fengsel for kidnapping og forsettelig drap. Shamrez Khan ble dømt til 8 års fengsel for kidnapping med døden til følge. Dommen ble anket av Nyfløt og påtalemyndigheten.

Borgarting lagmannsrett skjerpet straffen for begge gjerningsmennene, og dømte begge for overlagt drap. Dette var i tråd med aktors påstand. Straffen ble av lagmannsretten satt til 19 års fengsel for Khan og 18 års fengsel for Nyfløt. Begge ble også dømt til å betale 200 000 i erstatning til Ashrafs foreldre. 

Khan anket lagmannsrettens dom på stedet, mens Nyfløt tok betenkningstid, men også han anket saken 7. oktober 2011, dagen fristen for anke utløp. Høyesterett avviste ankene.

Referanser
----------

1. ↑  Han var et skadedyr som måtte avlives NRK
2. ↑  Jeg fortsatte å surre til det ble tomt for teip Dagbladet
3. ↑  Hun spurte hva jeg het. Om jeg var norsk Aftenposten
4. ↑  Bestilte rens av bagasjerommet på Nesbru kebab Budstikka
5. ↑  Desperat Faiza til politiet: -Finner dere meg snart?, VG Nett, 16. mars 2011
6. 1 2  Faiza-saken for retten i september
7. ↑  Faiza-drapet planlagt, mener statsadvokaten, VG Nett, 26. september 2011
8. ↑  Begge tiltalte skyldige i overlagt drap, VG Nett, 28. september 2011
9. ↑  Dømt til fengsel i 18 og 19 år, NRK, 24. oktober 2011
10. ↑  Håvard Nyfløt anker Faiza-dommen
11. ↑  Høyesterett avviser ankene i Faiza-saken, VG, 28. mars 2012
**Fakenham** er en by og verdslig sogn i Norfolk, England. Den ligger ved elven Wensum omtrent 30 km nordøst for King's Lynn, 30 km sørvest av Cromer, og 40 km nordvest av Norwich. Sognet har et areal på 9 km² og i henhold til folketellingen i 2001 var det en befolkning på 7 357 innbyggere i 3 292 husholdninger. Befolkningen økte til 7 617 innbyggere ved folketellingen i 2011.

Etymologi
---------

Stedsnavnet Fakenham er saksisk, muligens med betydningen «Lyst/vakkert sted» eller «Sted ved lys/vakker elv», eller grend (Ham) ved elven (Ken) Fa (Lys/vakker).

Historie
--------

I 1086 i henhold til *Domesday Book* hadde Fakenham kun rundt 150 innbyggere. Landsbyen Hempton på motsatt side av elven var da et større samfunn og et kloster som tok imot pilegrimer som var på reise til Walsingham. Fakenham ble det dominerende senteret i området da klosteret ble oppløst av Henrik VIII under prosessen oppløsningen av Englands klostre mellom 1538 og 1541. Den hadde vært en markedsby siden 1250 da den ble gitt charter. Staller okkuperte antagelig plassen rundt sognekirken til helgenene Peter og Paulus. Fakenhams moderne marked hver torsdag er fortsatt lokalisert omtrent på samme sted og rundt markedsplassen.

Den fremste lokale industrien på 1800- og 1900-tallet var trykkerier, men de store trykkeriene Cox og Wyman stengte på 1970-tallet. Det er likevel fortsatt rundt ti mindre trykkerier i virksomhet på industriområdene rundt og nær byen. Et større antall eldre trykkeblokker har blitt satt inn i overflaten på markedsplassen som et minne om den tidligere industrien.

Byen har et museum i det gamle gassverket, og en veddeløpsbane der.

Referanser
----------

1. ↑  Ordnance Survey (2002). *OS Explorer Map 251 - Norfolk Coast Central*. ISBN 0-319-21887-2.
2. ↑  ««Town population 2011»». Arkivert fra originalen 4. mars 2016. Besøkt 30. januar 2016.
3. ↑  History of Fakenham

Eksterne lenker
---------------

* Offisielt nettsted Rediger på Wikidata

* (en) Fakenham – kategori av bilder, video eller lyd på Commons Rediger på Wikidata
* Fakenham Town Council
* Informasjon om Fakenham fra Genuki Norfolk

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames **·** GeoNames
 |
**Giovanni da Triora**, fødenavn **Francesco Maria Launtra** (født 15. mars 1760 i Molini di Triora i Liguria i kongedømmet Sardinia, drept 7. februar 1816 i Changsha i provinsen Hunan i Kina) var en katolsk prest og kinamisjonær tilhørende fransiskanerordenen. Han ble torturert for sin tros skyld og strangulert til døde. Han regnes som helgen og martyr i Den katolske kirke.

Liv og virke
------------

*Francesco Maria Launtra* ble utdannet av barnabittene i Porto Maurizio, og ble medlem av fransiskanerordenen. Han ble presteviet i 1784 og underviste i teologi i Tivoli og Tarquinia, og fikk også andre verv i innen ordenen som guardian i Tarquinia, Velletri og Montecelio.

I 1799 forlot han Roma for å bli misjonær i Kina. Han ankom etter åtte måneder i Macao. Etter en lengre forberedelsesperiode der med opplæring i språk og kultur, ble han sendt til provinsen Hunan. Misjonsarbeidet gikk rolig for seg til 1815, men da ble han angitt til en mandarin fordi slik misjon da ble ansett som subversiv. Han ble arrestert 26. juli 1815 sammen med noen kinesiske kristne, torturert for at han skulle avsverge sin tro, og kastet i fengsel. Da hen nektet å trampe på et krusifiks, ble han dømt til døden. Han ble henrettet ved å bli hengt på et kors og kvalt den 13. februar [7. februar?] 1816 i Changsha.

Hans levninger ble ført til katedralen i Macao, og senere til kirken Santa Maria in Ara Coeli i Roma.

Helligkåring
------------

Han ble saligkåret 27. mai 1900 av pave Leo XIII og helligkåret 1. oktober 2000.

Referanser
----------

1. ↑   GCatholic.org, GCatholic person ID 66024, oppført som Francesco Lantrua[Hentet fra Wikidata]

|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** NLA
 |
**Gustav-Adolf Sjöberg** (født 22. mars 1865, død 31. oktober 1937) var en svensk skytter som deltok i de olympiske leker 1908 i London.

Sjöberg vant en olympisk sølvmedalje i skyting under Sommer-OL 1908 i London. Han var med på det svenske laget som kom på andreplass i lagskyting 300 meter rifle, 3 stillinger med 4711 poeng gullvinnerne Norge skjøt 5055. De andre på laget var; Gustaf Adolf Jonsson, Per-Olof Arvidsson, Axel Jansson, Claes Rundberg og Janne Gustafsson. Sjøberg skjøt 760 poeng som var det fjerde beste resultatet på det svenske laget.

I den individuelle konkurransen på 300 meter rifle, 3 stillinger kom han på fjerdeplass

OL-medaljer
-----------

* 1908 Storbritannias flagg London – Sølv Sølv i skyting, 300 m rifle, 3 stillinger, lagskyting (Sverige)

Eksterne lenker
---------------

* (en) Gustav-Adolf Sjöberg – Olympics.com Rediger på Wikidata

* (en) Gustav-Adolf Sjöberg – Olympic.org Rediger på Wikidata

* (en) Gustav-Adolf Sjöberg – Olympedia Rediger på Wikidata

* (en) Gustav-Adolf Sjöberg – Sports-Reference (OL-resultater – arkivert) Rediger på Wikidata

* (en) Gustav-Adolf Sjöberg – databaseOlympics.com (arkivert) Rediger på Wikidata

* (sv) Gustav-Adolf Sjöberg – Sveriges olympiske komité Rediger på Wikidata

* (en) Gustav-Adolf Sjöberg – ISSF Rediger på Wikidata
Dun i ruiner på innsjøen Loch Steinacleit Lewis i Skottland.**Dun**, fra brethonisk *Din*, moderne walisisk *Dinas* og gælisk *Dùn*, betyr opprinnelig festning, men blir nå innenfor arkeologien benyttet som et felles begrep for festning, hovedsakelig for å beskrive en undergruppe av festninger på en høyde (hill fort) og for en bestemt type av atlantiske rundhus. I noen områder synes de å ha blitt konstruert på en egnet bratt fjellskrent eller høydedrag, spesielt sør for Firth of Clyde og Firth of Forth ned mot grenseområdene til Northumberland.

Dun-konstruksjoner, som festninger, synes å ha kommet med brytoniske keltere en gang på 600-tallet f.Kr. assosiert med deres jernalderkultur av krigerstammer og med småkongedømmer. Tidlige typer av dun hadde en nær vertikal festningsvoll konstruert av stein bundet med tømmer, og når disse ble satt i brann (enten tilfeldig eller med hensikt) ble steinene delvis smeltet sammen og dannet en formidabel festningsvoll, en effekt som fortsatt er synlig. Bruken av dun-konstruksjoner fortsatte i noen tilfeller helt inn i middelalderen. 

Dun, som rundhus, delte mange fellestrekk med broch ved at de ofte inkluderte gallerier og trapper, men er smalere og ville sannsynligvis ikke ha maktet å holde opp en høy struktur. Gode eksemplarer på disse typene av dun kan bli funnet på de vestlige øyene av Skottland, gjerne på små kunstige øyer i små innsjøer.

Stedsnavn
---------

Ordet i sin opprinnelige betydning finnes i mange stedsnavn i Skottland og Irland, og kan inkludere festningsbygg av alle størrelser og typer, eksempelvis *Din Eidyn*, i gælisk *Dùn Èideann* som anglerne døpte om til Edinburgh; *Dún na nGall* i Irland, som på irsk betyr «de fremmedes festning», og ble språklig omformet til Donegal av engelske bosettere; og Broch Dun Telve i Glenelg i Skottland. Dundee, fra gælisk *Dùn Dèagh* – opprinnelig kalt for *Alectum*, er i dag den fjerde største byen i Skottland. Duns er en tidligere landsby i Berwickshire i Skottland som ble gitt status av Burgh i 1490.

Litteratur
----------

* Piggott, Stuart: *Scotland Before History*, Edinburgh University Press 1982, ISBN 0-85224-348-0
* Armit, Ian: *Scotland's Hidden History*, Tempus (in association with Historic Scotland) 1998, ISBN 0-7486-6067-4
**Duncan Brown «Dunc» Munro** (født 19. januar 1901 i Moray i Skottland, død 3. januar 1958) var en canadisk ishockeyspiller som deltok under vinter-OL 1924 i Chamonix.

Munro ble olympisk- og verdensmester i ishockey under vinter-OL 1924 i Chamonix. Han spilte på Toronto Granites som representerte Canada under OL-turneringen. Det canadiske laget vant turneringen overlegent, de vant alle fem kampene. De vant sine tre kamper i gruppespillet med sammenlagt 85-0; Tsjekkoslovakia 30-0, Sverige 22-0 og Sveits 33-0. I semifinalen beseiret de Storbritannia med 19-2 og i finalen USA med 6-1. OL-turneringen i ishockey var også verdensmesterskapet i ishockey. Spillerne på Canadas OL-lag (Torono Granites) var Munro, Cyril Slater, Reginald Smith, Harry Watson, Harold McMunn, Albert McCaffery, Beattie Ramsay, Jack Cameron og Ernie Collett. Munro spilte fire kamper i turneringen og scoret atten mål.

OL-medaljer
-----------

* 1924 Frankrikes flagg Chamonix - Gull **Gull** i ishockey (Canada)

VM-medaljer
-----------

* 1924 Frankrikes flagg Chamonix - Gull **Gull** i ishockey (Canada)

Referanser
----------

Eksterne lenker
---------------

* (en) Dunc Munro – Olympics.com Rediger på Wikidata

* (en) Dunc Munro – Olympic.org Rediger på Wikidata

* (en) Dunc Munro – Olympedia Rediger på Wikidata

* (en) Dunc Munro – Sports-Reference (OL-resultater – arkivert) Rediger på Wikidata

* (en) Dunc Munro – databaseOlympics.com (arkivert) Rediger på Wikidata

* (en) Dunc Munro – National Hockey League (NHL) Rediger på Wikidata

* (en) Dunc Munro – Eurohockey.com Rediger på Wikidata

* (en) Dunc Munro – Hockeydb.com Rediger på Wikidata

* (en) Dunc Munro – Hockey-Reference.com Rediger på Wikidata

* (en) Dunc Munro – Legends of Hockey Rediger på Wikidata
**Distinguished Service Cross** er en medalje fra USA innstiftet 2. januar 1918 av president Woodrow Wilson. Utmerkelsen tildeles personell som tjenestegjør i USAs hær og som utmerker seg i kamp ved ekstraordinært heltemot i operasjoner mot fienden. Utmerkelsen ble innført etter forslag fra general John J. Pershing, som ledet det amerikanske ekspedisjonskorpset i Frankrike under første verdenskrig, og som så behovet for en utmerkelse som kunne supplere Medal of Honor, USAs fremste militære utmerkelse. For personell i USAs hær rangerer Distinguished Service Cross som den nest fremste utmerkelsen i utmerkelsessystemet i USAs forsvar, tilsvarende Navy Cross og Air Force Cross i andre forsvarsgrener.

Utforming
---------

Distinguished Service Cross er gjort i bronse og er utformet som et kors, som i midten har en ørn, et av USAs nasjonalsymbol. Ørnen har utstrakte vinger og er satt over en laurbærkrans. Under ørnen og kransen, i underkant av den horisontale korsarmen, er det satt et bånd hvorpå ordene «FOR VALOR» er plassert. Reversen har i korsmidten et felt for inngravering av mottagerens navn. Feltet er omgitt av en krans. De første eksemplarene av utmerkelsen ble nummerert, men dette holdt opp under andre verdenskrig.

Medaljebåndet er blått med striper i rødt og hvitt langs kantene. Dette er fargene i USAs flagg. Gjentatte tildelinger av Distinguished Service Cross markeres med eikeblad i bronse eller sølv på båndet.

Utmerkelsen er designet av premierløytnant Andre Smith og kaptein Aymar E. Embry og endelig utforming er ved John R. Sinncok ved Philadelphia Mint.

Tildeling
---------

Utmerkelsen tildeles personell som har utvist usedvanlig heltemot på slagmarken og utmerket seg på et vis gjør at vedkommende står ut fra andre tjenestegjørende. Innsatsen må ha medført fare for eget liv. Utmerkelsen kan også tildeles personell fra andre forsvarsgrener enn hæren og til sivile, så fremt disse tjenestegjør i hæravdelinger i strid.

Distinguished Service Cross ble første gang tildelt for innsats under første verdenskrig. I 1934 ble det bestemt at utmerkelsen skulle tildeles mottagere av Certificate of Merit, det vil si soldater som hadde kjempet i mot Mexico, i den filippinsk-amerikanske krigen og i bokseropprøret i Kina.

Mottagere av Distinguished Service Cross, som er menige eller befal og som har mer enn 20 års tjeneste, tilstås ti prosents lønnsøke ved avgang.

Kilder
------

* Foster, Frank og Lawrence Borts: *Military Medals of the United States*, Fountain Inn: MOA Press, 2010, s. 37 og 89
* Kerrigan, Evans E.: *Guidebook of U.S. Medals: A Complete Guide to the Decorations and Awards of the United States from 1782 to Present*, Noroton Heights, CN: Medallic Publishing Co. 1994, s. 20–21

Eksterne lenker
---------------

* Distinguished Service Cross, Institute of Heraldry
**Dahshur** (arabisk: دهشور DIN: *Dahšūr*) er et gravsted i Egypt. Stedet er en kongelig nekropol fra oldtidens Egypt, og befinner seg i ørkenen på Nilens vestbredde like sør for Saqqara, omtrent 40 km sør for Kairo. Området er mest kjent for pyramider, blant dem to av Egypts best bevarte; Den røde pyramide og Den bøyde pyramide. Rester av Den svarte pyramide og Den hvite pyramide finnes også her.

Pyramidefeltene i tilknytning til oldtidsbyen Memfis, blant dem Dahshur, ble i 1979 oppført på UNESCOs verdensarvliste. Andre felt i området som også hører til denne oppføringen er pyramidekomplekset ved Giza, Saqqara, Abu Rawash og Abusir.

Eksterne lenker
---------------

* (en) Dahshur – kategori av bilder, video eller lyd på Commons Rediger på Wikidata

| * v
* d
* r
Memfis med dens nekropol |
| --- |
| 
* Giza
* Saqqara
* Abu Rawash
* Abusir
* Dahshur

 |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** LCCN **·** BNF **·** BNF (data) **·** SUDOC **·** GeoNames
 |